**ANEXO II | REQUISITOS DE ADMISIÓN EN ACTIVIDADE DEPORTIVA FEDERADA**

**ACEPTACIÓN DE CONDICIÓNS DE PARTICIPACIÓN, OBRIGA DE INFORMACIÓN E CONSENTIMENTO INFORMADO**

A firma da DECLARACIÓN RESPONSABLE DE PARTICIPACIÓN do ANEXO I implica, tal e como se recolle no seu punto primeiro, que se cumpre cos requisitos de admisión establecidos pola organización da actividade deportiva e publicados na web [http:// www.fegado.es](http://fegado.es/).

**CONDICIÓNS DE SAÚDE DAS PERSOAS**

**Sintomatoloxía.** Non estar diagnosticadas de Covid-19 | Non presentar sintomatoloxía asociada a este virus (tose, febre, dificultade ao respirar, etc.) | Non presentar sintomatoloxía asociada a este virus nos 14 días previos á data de entrada nesta actividade |Non padecer ningunha outra enfermidade contaxiosa.

**Contactos.** Non convivir con ninguén afectado polo Covid-19 | Non ter estado en contacto estreito nin compartir espazo sen gardar a distancia interpersoal cunha persoa afectada polo Covid-19, nos 14 días previos á entrada nesta actividade.

**Notificar.** Comprometerse a notificar inmediatamente á organización a través do Delegado de Campo COVID calquera problema de saúde vinculado ao COVID-19 durante o transcurso da actividade deportiva. Igualmente, tamén se ha de comprometer a notificar ao Coordinador COVID de CLUB calquera problema de saúde vinculado ao COVID-19 durante os 30 días (1 mes) posteriores á actividade deportiva.

**RISCOS PARA PERSOAS VULNERABLES E/OU CONVIVENTE CON PERSOAS VULNERABLES**

*Definición de persoa vulnerable: persoa maior de 60 anos / persoa diagnosticada de hipertensión arterial, diabetes, enfermidades cardiovasculares, enfermidades pulmonares crónicas, cáncer, inmunodeficiencias / muller embarazada / persoa con afecciones médicas anteriores*.

**Persoa participante vulnerable:** ser consciente e ter coñecemento do risco que corre.

**Persoa participante que é convivente con persoa vulnerable:** ser consciente do risco ó que se pode expoñer ás persoas vulnerables coas que se convive.

**CONDICIÓNS PERSOAIS DE HIXIENE E PREVENCIÓN FRONTE AO COVID-19**

Compromiso de ler e aceptar as condicións de hixiene e prevención nas que se vai desenvolver a actividade.

**Controis de temperatura.** Compromiso de autorizar á realización de controis de temperatura antes, durante ou despois do adestramento ou competición, a través dun termómetro infravermello sen contacto, baixo a licitude de cumprir as medidas preventivas sanitarias que teñen que adoptar as entidades deportivas para garantir a protección de todos os axentes (staff, deportistas e outros alleos). Estes datos non se conservarán, podendo exercer os seus dereitos en calquera momento, solicitándoo no enderezo lopd@fegado.es.

**INFORMACIÓN DADA POLA ORGANIZACIÓN SOBRE A ADAPTACIÓN DA ACTIVIDADE AO COVID-19**

**Nos boletíns.** Compromiso de recibir e ler a información de adecuación da actividade ao COVID-19 da entidade responsable da actividade | Ter coñecemento pleno e estar de acordo coas medidas e procedementos que propón.

**No Protocolo FISICOVID FEGADO.** Compromiso de recibir e ler o Protocolo FISICOVID FEGADO de actuación en casos de emerxencia ou risco de contaxio da entidade responsable da actividade.

**CONSENTIMENTO INFORMADO SOBRE COVID-19**

**Riscos que implica participar na actividade.** Compromiso de recibir e ler atentamente a información contida nos documentos anteriores | Ser consciente dos riscos que implica, para a persoa participante e para as persoas que conviven con el, a participación na actividade no contexto da crise sanitaria provocada polo COVID-19, que asumirá baixo a súa propia responsabilidade.